《鹊踏枝 风情》
清代·李雯

豆蔻枝头红粟小。半整云鬟，知是伤春了。幸得玉楼香未杳，人间有信传青鸟。

闻说柳梢青渺渺。一剪横波，如对潇湘晓。为语东风吹蝶早，教人著意怜芳草。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。